ทหารไทยรุกจัดทัพบริหารพอร์ตลงทุน
ธนาคารทหารไทยชู จุดแข็งกองทุนไร้ค่าย เปิดตัวบริการ จัดพอร์ตลูกค้า
13 มี.ค. 2562

ธนาคารทหารไทยชู จุดแข็งกองทุนไร้ค่าย เปิดตัวบริการ จัดพอร์ตลูกค้า
นางกิดาการ ชัฎสุวรรณ หัวหน้าเจ้าหน้าที่บริหารผลิตภัณฑ์กองทุนรวม ธนาคารทหารไทย เปิดเผยว่า ธนาคารได้เปิดตัว ทีเอ็มบี สมาร์ท พอร์ต เป็นเครื่องมือช่วยเหลือการลงทุนระยะยาวโดยใช้จุดแข็งจากการนำเสนอกองทุนแบบเปิด (Open Architecture) และความสามารถสูงจากพันธมิตร บลจ. อามุนดิ จากฝรั่งเศส ที่เชี่ยวชาญในการจัดพอร์ตลงทุนอันดับ 1 ของยุโรป ช่วยดูแลและปรับพอร์ตให้อย่างสม่ำเสมอ
ทั้งนี้ รูปแบบการจัดพอร์ตการ ลงทุนของ ทีเอ็มบี สมาร์ท พอร์ต มี 5 แบบ สอดคล้องกับระดับความเสี่ยงที่ลูกค้ามีผู้เชี่ยวชาญปรับสัดส่วนการลงทุนให้เหมาะสมอย่างน้อยไตรมาสละ 1 ครั้ง หรือเมื่อมีเหตุการณ์ที่มีผลกระทบกับตลาดอย่างมีนัยสำคัญ โดยลูกค้า ไม่ต้องจับตาดูความผันผวนของตลาดด้วยตนเอง
อย่างไรก็ดี ตั้งเป้าหมายสินทรัพย์ภายใต้การบริหาร (เอยูเอ็ม) และรายได้จากค่าธรรมเนียมรวมเติบโต 15% จากทดลองตั้งแต่เดือน ธ.ค. 2561 มีผู้ลงทุนให้บริหารพอร์ตแล้วกว่า 500 ราย เป็นมูลค่า 1,000 ล้านบาท และเริ่มเปิดให้บริการอย่างทางการเดือน มี.ค.นี้ โดยไม่มีค่าธรรมเนียมแรกเข้า กำหนด วงเงินลงทุนขั้นต่ำ 1 แสนบาท